།དཔལ་ཀྱེ་རྡོ་རྗེའི་མངོན་རྟོགས་ཡིད་བཞིན་ནོར་བུ་བཞུགས།
༄༅༅། །ཨོཾ་སྭསྟི་སིདྡྷ། དཔལ་ཀྱེ་རྡོ་རྗེའི་མངོན་པར་རྟོགས་པ་ཡིད་བཞིན་གྱི་ནོར་
བུ་ཞེས་བྱ་བ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །སྟོང་ཉིད་སྙིང་རྗེ་རོ་
གཅིག་བཅོམ་ལྡན་འདས། །སྲིད་གསུམ་སྒྲོལ་མཛད་ཀྱེ་ཡི་རྡོ་རྗེ་དཔལ། །དེ་ཐོབ་བྱ་ཕྱིར་
དེ་ལ་ཕྱག་འཚལ་ནས། །དེ་ཡི་སྒྲུབ་པའི་རིམ་པ་བདག་གིས་བཤད། །དེ་ལ་དཔལ་ཀྱེ་རྡོ་
རྗེའི་དཀྱིལ་འཁོར་དུ་དབང་བསྐུར་བ་ཐོབ་ཅིང་། དམ་ཚིག་དང་ལྡན་པའི་རྣལ་འབྱོར་
པས་ཀྱེ་རྡོ་རྗེའི་མངོན་པར་རྟོགས་པའི་རིམ་པ་བསྒོམ་པའི་ཚུལ་ལ་གཉིས་ཏེ། མཉམ་
པར་བཞག་པ་དང་། མཉམ་པར་མ་བཞག་པའི་རྣལ་འབྱོར་རོ། །དང་པོ་ལ་གཉིས།
བསྐྱེད་པའི་རིམ་པ་དང་། རྫོགས་པའི་རིམ་པའོ། །དང་པོ་ལ་གཉིས། རྒྱུ་ཚོགས་གཉིས་
བསག་པ་དང་། འབྲས་བུ་ལྷར་བསྐྱེད་པའོ། །དང་པོ་ལ་གཉིས་ལས། བསོད་ནམས་ཀྱི་
ཚོགས་བསག་པ་ནི། སྟན་བདེ་བ་ལ་ཅི་བདེ་བར་འདུག་ནས། བླ་མ་དང་དཀོན་མཆོག་
གསུམ་ལ་སྙིང་ཐག་པ་ནས་སྐྱབས་སུ་སོང་ལ། སེམས་ཅན་ཐམས་ཅད་ཀྱི་དོན་དུ་སངས་
རྒྱས་བསྒྲུབ་པའི་ཕྱིར་ཀྱེ་རྡོ་རྗེ་བསྒོམ་སྙམ་དུ་བྱང་ཆུབ་ཀྱི་སེམས་བསྒོམས་ནས། སྐད་
ཅིག་གིས་རང་ཀྱེའི་རྡོ་རྗེར་མོས་པའི་སྙིང་གི་ནང་དུ། པདྨ་ལ་གནས་པའི་ཉི་མའི་
དཀྱིལ་འཁོར་སེམས་འོད་གསལ་བར་བསམ་པའི་སྟེང་དུ། ཧཱུྃ་སྔོན་པོ་གཟུང་འཛིན་
དང་བྲལ་བའི་ཡིད་དུ་ལྷག་པར་མོས་ལ། དེ་ལས་འོད་ཟེར་འཕྲོས་པས་རང་གི་སྡིག་པ་
- 383 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སྦྱངས། སྣའི་བུ་ག་ནས་ཕྱིར་འཕྲོས་པས་རང་བཞིན་གྱི་གནས་ནས་ལྷ་དགུའི་དཀྱིལ་
འཁོར་བླ་མ་མི་བསྐྱོད་པའི་རྣམ་པས་གཙོ་བོའི་དབུར་བརྒྱན་པ་སྤྱན་དྲངས་ལ། ཡིད་
ཀྱིས་ཕྱག་འཚལ་ནས།
རང་གི་སྙིང་ག་ནས་སྤྲུལ་པའི་ལྷ་མོ་བརྒྱད་ཀྱིས་མཆོད་པར་བྱ་
སྟེ། གཽ་རཱི་ནག་མོ་ཐིག་ལེ་འཛིན་པས་མཆོད། ཙཽ་རཱི་དམར་མོས་རཀྟ། བེ་ཏཱ་ལཱི་སེར་མོས་
དྲི་ཆུ། གྷསྨ་རཱི་ལྗང་གུས་དྲི་ཆེན། པུཀྐ་སཱི་སྔོན་མོས་ཤ་ཆེན་འཛིན་པས་མཆོད་པ་ནི་
ནང་གིའོ། །ཤ་ཝ་རཱི་དཀར་མོས་གྲུབ་པའི་དངུལ་ཆུ་འཛིན་པ། ཙཎྜ་ལཱི་སྔོན་མོས་ཌཱ་མ་
རུའི་སྒྲས་མཆོད་པ་ནི་ཕྱིའིའོ། །ཌོམྦི་ནཱི་ཁ་དོག་སྣ་ཚོགས་པས་བདེ་བ་ཆེན་པོས་མཆོད་
པ་དེ་ཁོ་ན་ཉིད་ཀྱིའོ། །དེ་ལྟར་མཆོད་ནས་སྔར་བྱས་པའི་སྡིག་པ་ལ་འགྱོད་པ་དང་།
ཕྱིན་ཆད་བསྡམའ་པའི་བསམ་པ་དྲག་པོས། བདག་མིང་འདི་ཞེས་བགྱི་བས་ཚེ་ཐོག་མ་
མེད་པ་ནས་སྡིག་པ་མི་དགེ་བའི་ལས་ཅི་བགྱིས་པ་དང་། བགྱིད་དུ་སྩལ་བ་དང་།
བགྱིད་པ་ལ་རྗེས་སུ་ཡི་རང་བ་དེ་དག་བླ་མ་དང་དཀྱིལ་འཁོར་གྱི་སྤྱན་སྔར་སོ་སོར་
བཤགས་ཤིང་། ཡང་མི་བགྱིད་དོ་ཞེས་ལན་གསུམ་བརྗོད་དོ། །དེ་ནས་གཞན་གྱི་དགེ་བ་
མ་ལུས་པ་ལ་དགའ་ཞིང་ཡི་རང་བའི་བསམ་པས། སོ་སོ་སྐྱེ་བོ་དང་། འཕགས་པ་ཉན་
ཐོས་དང་། རང་སངས་རྒྱས་དང་། བྱང་ཆུབ་སེམས་དཔའ་དང་། ཡང་དག་པར་རྫོགས་
པའི་སངས་རྒྱས་ཀྱི་དགེ་བའི་རྩ་བ་ཐམས་ཅད་ལ་དགའ་ཞིང་རྗེས་སུ་ཡི་རང་བར་
བགྱིའོ། །ཞེས་བརྗོད་དོ། །དེ་ལྟར་བསགས་པའི་དགེ་བ་མཆོག་གི་དངོས་གྲུབ་ཏུ་བསྔོ་
བའི་བསམ་པས། བདག་གིས་དེ་ལྟར་བགྱིས་པའི་དགེ་བའི་རྩ་བ་དེས། སེམས་ཅན་
ཐམས་ཅད་ཀྱི་དོན་དུ་ཕྱག་རྒྱ་ཆེན་པོ་མཆོག་གི་དངོས་གྲུབ་སྙིང་པོ་ཀྱེ་རྡོ་རྗེའི་གོ་
འཕང་ཐོབ་པར་གྱུར་ཅིག ཅེས་ལན་གསུམ་བརྗོད་དོ། །དེ་ནས་བླ་མ་དང་གཙོ་བོ་
སངས་རྒྱས། ལམ་རིམ་པ་གཉིས་ཡན་ལག་དང་བཅས་པ་ཆོས། འཁོར་གྱི་ལྷ་མོ་དང་
- 384 -

ཆོས་རྒྱལ་འཕགས་པའི་གསུང་འབུམ།
དཔའ་བོ་དང་རྣལ་འབྱོར་མ་རྣམས་དགེ་འདུན་དུ་ཤེས་པར་བྱས་ལ། དེ་རྣམས་ལ་སྙིང་
ཐག་པ་ནས་སྐྱབས་སུ་འགྲོ་བའི་བསམ་པས་བདག་དུས་འདི་ནས་བཟུང་སྟེ་སྙིང་པོ་ཀྱེ་
རྡོ་རྗེའི་གོ་འཕང་ལ་མཆིས་ཀྱི་བར་དུ་ཐུན་མོང་མ་ཡིན་པའི་ཡུལ་དཀོན་མཆོག་གསུམ་
ལ་སྐྱབས་སུ་འཆིའོ། །ཞེས་ལན་གསུམ་བརྗོད་དོ། །དེ་ནས་མཆོད་པའི་ཡུལ་དང་བདག་
ཉིད་དང་མཆོད་པ་རྣམས་རང་བཞིན་གྱིས་མ་གྲུབ་ཅིང་། སྣང་གྲགས་ཀྱི་ཆོས་ཐམས་
ཅད་ངོ་བོ་ཉིད་མེད་པ་ལ་དེ་ལྟར་མ་རྟོགས་པའི་སེམས་ཅན་རྣམས་ལ་རབ་ཏུ་བརྩེ་
བའི་སྙིང་རྗེ་བསྐྱེད་ནས། དེ་རྣམས་ཀྱི་དོན་དུ་རྫོགས་པའི་སངས་རྒྱས་བསྒྲུབ་པའི་ཕྱིར་
བྱང་ཆུབ་ཀྱི་སེམས་བསྐྱེད་སྙམ་དུ་བསམས་ལ། ཇི་ལྟར་དུས་གསུམ་མགོན་པོ་རྣམས།
།བྱང་ཆུབ་ཏུ་ནི་ངེས་མཛད་པའི། །བྱང་ཆུབ་སེམས་ནི་བླ་ན་མེད། །དམ་པ་བདག་གིས་
བསྐྱེད་པར་བགྱི། །ཚུལ་ཁྲིམས་ཀྱི་ནི་བསླབ་པ་དང་། །དགེ་བའི་ཆོས་ནི་སྡུད་པ་དང་།
།སེམས་ཅན་དོན་བྱེད་ཚུལ་ཁྲིམས་གསུམ། །སོ་སོར་བརྟན་པོར་གཟུང་བར་བགྱི། །ཞེས་
ལན་གསུམ་བརྗོད་དོ། །དེ་ནས་སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་
ལྡན་པར་གྱུར་ཅིག་སྙམ་པའི་བྱམས་པ། སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་
བར་གྱུར་ཅིག་སྙམ་པའི་སྙིང་རྗེ། སྡུག་བསྔལ་མེད་པའི་བདེ་བ་དང་མི་འབྲལ་བར་གྱུར་
ཅིག་སྙམ་པའི་དགའ་བ། སེམས་ཅན་ཐམས་ཅད་དགྲ་དང་གཉེན་མེད་པའི་བཏང་
སྙོམས་ཏེ་ཚད་མེད་པ་བཞི་བསྒོམ་པ་ནི་བསོད་ནམས་ཀྱི་ཚོགས་བསགས་པའོ། །དེ་ནས།
ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱདྨ་ཀོ྅་ཧཾ། ཞེས་བརྗོད་པས་ཆོས་ཐམས་ཅད་སྟོང་
པར་བསམ་པ་ནི་ཡེ་ཤེས་ཀྱི་ཚོགས་བསགས་པའོ། །གཉིས་པ་འབྲས་བུ་ལྷར་བསྐྱེད་པ་
ལ་གཉིས། སྔོན་དུ་འགྲོ་བ་སྲུང་བའི་འཁོར་ལོ་བསྒོམ་པ་དང་། དངོས་གཞི་ལྷའི་རྣལ་
འབྱོར་རོ། །དང་པོ་ནི་སྟོང་པའི་ངང་ལས། པཾ་ལས་པདྨ། རཾ་ལས་ཉི་མའི་སྟེང་དུ་ཧཱུྃ་ལས་
- 385 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ষা
སྣ་ཚོགས་རྡོ་རྗེ་ཤར་དཀར། ལྷོ་སེར། ནུབ་དམར། བྱང་ལྗང་གུ། རྡོ་རྗེའི་རྭ་ཐམས་ཅད་
རྩེ་མོ་གསུམ་པ། ལྟེ་བ་མཐིང་ནག་ལ་ཧཱུྃ་གིས་མཚན་པ་བསམ། དེ་ལས་འོད་ཟེར་ཕྱོགས་
ཀུན་ཏུ་འཕྲོས་པས་འོག་རྡོ་རྗེའི་ས་གཞི། ཁོར་ཡུག་རྡོ་རྗེའི་ར་བ། སྟེང་རྡོ་རྗེའི་གུར་
དང་བླ་རེ། ཕྱི་རོལ་ཀུན་ཏུ་ཡེ་ཤེས་ཀྱི་མེ་རབ་ཏུ་འབར་བར་གྱུར་པར་བསམས་ལ། ཨོཾ་
བཛྲ་རཀྵ་རཀྵ་ཧཱུྃ་ཧཱུྃ་ཧཱུྃ་ཕཊ་སྭཱ་ཧཱ། ཞེས་ལན་གསུམ་གྱི་བྱིན་གྱིས་བརླབ་བོ། །ཐུན་མོང་
མ་ཡིན་པའི་སྲུང་བའི་འཁོར་ལོའང་སྐབས་འདིར་བསྒོམ་སྟེ་གཞན་དུ་ཤེས་པར་བྱའོ།
།སྲུང་བའི་འཁོར་ལོ་བསྒོམ་པའོ། །དེ་ནས་དངོས་གཞི་ལྷའི་རྣལ་འབྱོར་ལ་གཉིས་ལས།
རྟེན་བསྐྱེད་པའི་ཕྱིར་སྲུང་བའི་འཁོར་ལོའི་ནང་དུ། གཞིའི་ཡན་ལག་ཨེ་ལས་ཆོས་ཀྱི་
འབྱུང་གནས་གྲུ་གསུམ་པ། ཕྱི་དཀར་ལ་ནང་དམར་བ། གདེངས་ཁ་གྱེན་དུ་བསྟན་པ།
དེའི་ནང་དུ་རྒྱུའི་ཡན་ལག་ལཾ་ལས་སའི་དཀྱིལ་འཁོར་གྲུ་བཞི་སེར་པོ། དེའི་སྟེང་དུ་བཾ་
ལས་ཆུའི་དཀྱིལ་འཁོར་དཀར་པོ་ཟླུམ་པོ། དེའི་སྟེང་དུ་རཾ་ལས་མེའི་དཀྱིལ་འཁོར་གྲུ་
གསུམ་དམར་པོ། དེའི་སྟེང་དུ་ཡཾ་ལས་རླུང་གི་དཀྱིལ་འཁོར་གཞུ་བདུངས་པ་ལྟ་བུ་ལྗང་
སྔོན་རྣམས་སོ་སོའི་ས་བོན་གྱིས་མཚན་པ་བསྒོམས་ནས། རྐྱེན་གྱི་ཡན་ལག་རང་གི་
སེམས་དང་རོ་གཅིག་ཏུ་འདྲེས་པ་ལས་རིན་པོ་ཆེ་སྣ་ཚོགས་ལས་གྲུབ་པའི་གཞལ་ཡས་
ཁང་པ་གྲུ་བཞི་པ། སྒོ་བཞི་པ། ཕྱི་ནས་རིམ་པ་བཞིན། དཀར་པོ། སེར་པོ། དམར་པོ།
ལྗང་གུ། ནག་པོ་སྟེ་རྩིག་པ་ལྔ་དང་ལྡན་པ། དེའི་སྟེང་དུ་རིན་པོ་ཆེའི་ཕ་གུ་སེར་པོ་ལ་
དྲ་བ་དང་དྲ་བ་ཕྱེད་པ་འཕྱང་བ།
དེའི་སྟེང་དུ་རིན་པོ་ཆེའི་མདའ་ཡབ་དང་པུ་ཤུ་
ཡོད་པ། རྩིག་པའི་ཕྱི་རོལ་འདོད་ཡོན་གྱི་སྣམ་བུ་ལ་ལྷ་མོ་བཅུ་དྲུག་གིས་མཆོད་རྫས་དུ་
མ་ཐོགས་ནས་བཅོམ་ལྡན་འདས་ལ་མཆོད་པ། ནང་ཀ་བ་བརྒྱད་དང་ལྡན་པ། སྟེང་རྡོ་
རྗེའི་གདུང་བཞིས་མི་མངས་རིས་སུ་བྲེས་ཤིང་། མཛེས་པར་ཕུབ་པ། དབུས་ཕྱུར་བུར་
- 386 -

ཆོས་རྒྱལ་འཕགས་པའི་གསུང་འབུམ།
གྱུར་པའི་སྟེང་དུ་རྡོ་རྗེ་ཕྱེད་པའི་ཏོག་གིས་བརྒྱན་པ། སྒོའི་ཐད་སོ་བཞིར་ཀ་བ་བཞི་
བཞིས་བཏེག་པའི་རྟ་བབས་བང་རིམ་བཞི་དང་ལྡན་པའི་སྟེང་དུ།
ཆོས་ཀྱི་འཁོར་ལོ་
དང་། གདུགས་དང་། རི་དྭགས་དང་བཅས་པ། གཞན་ཡང་གོས་དང་། འཕན་དང་། མེ་
ཏོག་གི་ཕྲེང་བ་དང་། ཟླ་བ་རླུང་གིས་བསྐྱོད་པ་དང་། རྔ་ཡབ་ནོར་བུའི་ཡུ་བ་ཅན་ལ་
སོགས་པ་རྒྱན་དུ་མས་བརྒྱན་པའི་གཞལ་ཡས་ཁང་པ་བསྒོམ། དེའི་ཕྱི་རོལ་ཏུ་དུར་ཁྲོད་
ཆེན་པོ་བརྒྱད་ནི། ཤར་དུ་གཏུམ་དྲག་གི་དུར་ཁྲོད། ལྷོར་འཇིགས་བྱེད་ཐོད་པ་ཅན།
ནུབ་ཏུ་འུར་འུར་འབར་བ། བྱང་དུ་ཚང་ཚིང་འཁྲིགས་པ། བྱང་ཤར་དུ་དྲག་དུ་དགོད་
པ། ཤར་ལྷོར་དབང་ཕྱུག་ནགས་ཚལ། ལྷོ་ནུབ་ཏུ་མུན་པ་མི་བཟད་པ། ནུབ་བྱང་དུ་ཀི་
ལི་ཀི་ལའི་སྒྲ་སྒྲོགས་པ་སྟེ། དུར་ཁྲོད་ཆེན་པོ་བརྒྱད། དེ་དག་གི་ནང་ན་ཕྱོགས་སྐྱོང་
བརྒྱད་གནས་ཏེ། ཤར་དུ་བརྒྱ་བྱིན་སེར་པོ་གླང་པོ་ཆེ་ལ་ཞོན་པ་རྡོ་རྗེ་འཛིན་པ། ལྷོར་
གཤིན་རྗེ་སྔོན་པོ་མ་ཧེ་ལ་ཞོན་པ་བེ་ཅོན་འཛིན་པ། ནུབ་ཏུ་ཆུ་ལྷ་དཀར་པོ་ཆུ་སྲིན་ལ་
ཞོན་པ་སྦྲུལ་ཞགས་འཛིན་པ། བྱང་དུ་གནོད་སྦྱིན་སེར་པོ་རྟ་ལ་ཞོན་པ་དབྱུག་ཏོ་
འཛིན་པ། བྱང་ཤར་དང་དབང་ལྡན་དཀར་པོ་གླང་ལ་ཞོན་པ་རྩེ་གསུམ་འཛིན་པ།
ཤར་ལྷོར་མེ་ལྷ་དམར་པོ་ར་སྐྱེས་ལ་ཞོན་པ་ཕྱག་བཞིའི་གཡས་པ་གཉིས་ཀྱིས་མཆོག་
སྦྱིན་དང་དབྱུ་གུ་རྩེ་གསུམ་པ། གཡོན་པ་གཉིས་ཀྱིས་བགྲང་ཕྲེང་དང་རིལ་བ་སྤྱི་བླུགས་
འཛིན་པ། ལྷོ་ནུབ་ཏུ་སྲིན་པོ་ནག་པོ་རོ་ལངས་ལ་ཞོན་པ། རལ་གྲི་འཛིན་པ། ནུབ་བྱང་
དུ་རླུང་ལྷ་ལྗང་སྔོན་ཤྭ་བ་ལ་ཞོན་པ་བ་དན་འཛིན་པ།
ཐམས་ཅད་ཀྱང་རྒྱན་གྱིས་
བརྒྱན་ཞིང་རང་དང་འདྲ་བའི་རིག་མས་གཡོན་ནས་བརྟེན་པ་ལ་ལག་པ་གཡོན་པས་
འཁྱུད་ཅིང་། སྤྱི་བོས་བཅོམ་ལྡན་འདས་ལ་འདུད་པའོ། །རིམ་པ་དེ་ཉིད་གྱིས་ཤིང་ཆེན་
པོ་བརྒྱད་གནས་ཏེ། ཤི་རི་ཤ །ཙུ་ཏ། ཀཾ་ཀ་ལ། ཨ་ཤྭཏྠ། ཤིང་ཆེན་པོ། ཀ་རཉྫ། འཁྲིལ་
- 387 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཤིང་ཅན། ཨརྫུ་ན་རྣམས་སོ། །ཤིང་དེ་རྣམས་ལ་བརྟེན་པའི་ཞིང་སྐྱོང་བརྒྱད་ནི། རིམ་
པ་བཞིན་ལྷའི་དགེ་འདུན་དཀར་པོ། གཤིན་རྗེ་སྔོན་པོ། སྤྲིན་གྱི་རྒྱལ་པོ་དམར་པོ།
གནོད་སྦྱིན་གྱི་སྡེ་དཔོན་སེར་པོ། ཡི་དྭགས་འདུས་པ་དུད་ཁ། དྲང་སྲོང་འདུས་པ་
དམར་པོ། སྤྲིན་གྱི་ཚོགས་ཅན་ནག་པོ། རླུང་གི་རྒྱལ་པོ་ལྗང་གུ་སྟེ་ཐམས་ཅད་ཤིང་ལོའི་
ནང་ནས་ལུས་ཕྱེད་ཐོན་པ། ཕྱོགས་སྐྱོང་བ་རྣམས་ཀྱི་བཞོན་པའི་མགོ་བརྙན་ཅན་གྲི་
གུག་དང་ཐོད་པ་འཛིན་པའོ། །ཀླུ་ཆེན་པོ་བརྒྱད་ནི་རིམ་པ་བཞིན་ནོར་རྒྱས་སེར་པོ།
པདྨ་དཀར་པོ། ཀརྐོ་ཊ་ནག་པོ། འཇོག་པོ་དམར་པོ། པདྨ་ཆེན་པོ་དཀར་པོ། ཧུ་ལུནྟ་
སྔོན་པོ། རིགས་ལྡན་ལྗང་གུ། དུང་སྐྱོང་སེར་པོ་རྣམས་སྦྲུལ་མགོའི་གདེངས་ཀ་བདུན་
བདུན་དང་ལྡན་ཞིང་སྦྲུལ་མཇུག་འཁྱིལ་པ། སྟོད་ལྷའི་ལུས་ཅན་ལ་ཐལ་མོ་སྦྱར་བའོ།
།སྤྲིན་ཆེན་པོ་བརྒྱད་ནི། རིམ་པ་བཞིན་སྒྲོགས་བྱེད། ལྡོག་བྱེད། འཇིགས་བྱེད། འཁོར་
བྱེད། མཐུག་པོ། འགེངས་བྱེད། ཆར་འབེབས། གཏུམ་པོ་རྣམས་ཏེ་ནམ་མཁའ་ལ་གནས་
པ། ཕྱོགས་སྐྱོང་བ་རྣམས་ཀྱི་ཁ་དོག་དང་མཐུན་པའོ། །གཞན་ཡང་མཆོད་རྟེན་ཆེན་པོ་
བརྒྱད། ཆུ་བོ་བརྒྱད། མེ་བརྒྱད། གྲུབ་པ་ཐོབ་པའི་དཔའ་བོ་དང་། རྣལ་འབྱོར་མ་དང་།
མཁའ་འགྲོའི་ཚོགས་ཀྱིས་གང་བ། རོ་དང་། རོ་ལངས་དང་། འདྲེ་དང་། སྲིན་པོ་དང་།
ཤ་ཟའི་ཚོགས་དང་བཅས་པ་བསམ་མོ། །གཞལ་ཡས་ཁང་པའི་ནང་དུ་པདྨ་འདབ་མ་
བརྒྱད་པའི་ལྟེ་བར་ཉི་མའི་དཀྱིལ་འཁོར་གྱི་སྟེང་དུ། ཉོན་མོངས་པ་ལ་སོགས་པ་བདུད་
བཞིའི་ངོ་བོ་ཚངས་པ་སེར་པོ། དབང་པོ་དཀར་པོ། ཉེ་དབང་སྔོན་པོ། དྲག་པོ་ནག་པོ།
འདབ་མ་བརྒྱད་ལ་ཤར་དུ་ཚངས་པ་སེར་པོ། ལྷོར་དབང་པོ་དཀར་པོ། ནུབ་ཏུ་ཉེ་
དབང་སྔོན་པོ། བྱང་དུ་དྲག་པོ་ནག་པོ། བྱང་ཤར་དུ་གཤིན་རྗེ་སྔོན་པོ། ཤར་ལྷོར་ནོར་
བདག་སེར་པོ། ལྷོ་ནུབ་ཏུ་སྲིན་པོ་ནག་པོ། ནུབ་བྱང་དུ་ཐག་ཟངས་རིས་དུད་ཁ་རྣམས་
- 388 -

ཆོས་རྒྱལ་འཕགས་པའི་གསུང་འབུམ།
ནི། འགྱེལ་ཞིང་གདོང་སྟེང་དུ་ཕྱོགས་པའི་གདན་བསམ་མོ། །གཉིས་པ་བརྟན་པ་ལྷ་
བསྐྱེད་པ་ལ་བཞི་ལས། དམ་ཚིག་པ་བསྐྱེད་པ་བསྙེན་པའི་ཡན་ལག་ནི། གདན་དགུ་པོ་
རེའི་སྟེང་དུ་མུ་ཏིག་གི་ཕྲེང་བ་ལྟ་བུའི། ཨ་ཨཱ། ཨི་ཨཱི། ཨུ་ཨཱུ། རྀ་རཱྀ། ལྀ་ལཱྀ། ཨེ་ཨཻ། ཨོ་ཨཽ།
ཨཾ་ཨཿ ཞེས་པ་ཕྲག་གཉིས་གཉིས་བསྒོམ། དེ་མཚན་བཟང་པོ་སུམ་ཅུ་རྩ་གཉིས་སུ་
བསམ། དེ་ཞུ་བ་ལས་ཟླ་བའི་དཀྱིལ་འཁོར་དགུར་གྱུར། དེ་སངས་རྒྱས་ཀྱི་མེ་ལོང་ལྟ་
བུའི་ཡེ་ཤེས་སུ་བསམ། དེ་རྣམས་ཀྱི་སྟེང་དུ་བྱུ་རུའི་ཕྲེང་བ་ལྟ་བུའི། ཀ་ཁ་ག་གྷ་ང་། ཙ་
ཚ་ཛ་ཛྷ་ཉ། ཊ་ཋ་ཌ་ཌྷ་ཎ། ཏ་ཐ་ད་དྷ་ན། པ་ཕ་བ་བྷ་མ། ཡ་ར་ལ་ཝ། ཤ་ཥ་ས་ཧ་ཀྵ།
ཡ་ར་ལ་ཝ་ཌ་ཌྷ། ཞེས་པ་ཕྲག་གཉིས་གཉིས་བསྒོམ། དེ་སངས་རྒྱས་ཀྱི་དཔེ་བྱད་བཟང་
པོ་བརྒྱད་ཅུར་བསྒོམ། དེ་ཞུ་བ་ལས་ཉི་མའི་དཀྱིལ་འཁོར་དགུར་གྱུར། དེ་སངས་རྒྱས་
ཀྱི་མཉམ་པ་ཉིད་ཀྱི་ཡེ་ཤེས་སུ་བསམ། དབུས་ཀྱི་ཉི་ཟླ་ཁ་སྦྱོར་གྱི་བར་དུ་ཧཱུྃ་ལས་ཐོད་
པ་དཀར་པོ་སྣ་ཚོགས་རྡོ་རྗེས་མཚན་པ།
མཚན་པར་གྱུར། དེ་སངས་རྒྱས་ཀྱི་སོ་སོར་རྟོག་པའི་ཡེ